CONTRACT IN REGIM CONCURENTIAL 
DE  VANZARE-CUMPARARE  A  GAZELOR NATURALE

nr. _________  din data de  __ / ___ / ______
Cap. I Partile contractante

Art. 1

S.C. MIHOC OIL S.R.L., cu sediul social în Sat Leghin, Comuna Pipirig, jud. Neamt, înregistrată înregistrată la Oficiul Registrului Comerţului Neamt sub nr. J27/95/1996, cod unic de înregistrare RO 8137551, cont trezorerie: RO93TREZ4915069XXX008151, deschis la Trezoreria Piatra Neamt, cont bancar nr. RO42BRDE280SV62231662800, deschis la BRD Roman, titular al Licenţei  de furnizare nr. 1871/18.10.2013, reprezentată legal în vederea semnării prezentului contract prin Andreea Firastrau Mihoc, denumita in cele ce urmeaza „Vanzatorul”

si

Domnul / Doamna  / S.C. ___________ cu domiciliul in localitatea  / sediul social   in localitatea ______ , str. _____, nr. ____, Comuna ____,  judetul NEAMT, tel._______, avand CUI ______,  J__ /___ / ______,    identificat cu C.I. seria ......................, nr. ................, eliberata de ..................... la data de .........................., CNP .............................................,  cont bancar nr. ........................................................................................., deschis la Banca ..........................................,  reprezentata legal prin  ........................,  denumit/-a in cele ce urmeaza „Cumparatorul”, pe de alta parte,
Punctul de livrare: loc. __________   str. ________, nr.  ____, Comuna  ______,  judetul ______
Vanzatorul si Cumparatorul fiind denumiti in continuare, in mod individual „Partea” si in mod colectiv, „Partile”, au convenit incheierea prezentului  contract de vanzare-cumparare de gaze naturale („Contractul”), cu respectarea urmatorilor termeni si conditii:

Cap. II Terminologie

Art. 2

Termenii redactați cu majuscule în prezentul contract vor avea sensul definitiilor din acest articol. „Acord Tehnic”- acordul tehnic privind exploatarea punctelor de predare/preluare comerciala a gazelor naturale, aprobat prin decizia Presedintelui Autoritatii Nationale de Reglementare in Domeniul Gazelor Naturale Nr.260/03.08.2001; „Autoritate Competentă”' - Autoritatea Naţionala de Reglementare în Domeniul Energiei a Gazelor Naturale ( A.N.R.E.- G.N. ), Ministerul Economiei şi Finanţelor precum şi orice succesori ai acestora sau altă autoritate competentă; “Cantitate Contractată” –reprezinta un amestec de gaze naturale din productia interna si din import ( inclusive inmagazinate), constituit in baza dozajului calculate de “TRANSGAZ” si avizat de catre A.N.R.E.-G.N. potrivit reglementarilor in vigoare, conform cerinţelor Operatorului de Piaţă, furnizată de către Vânzător, Cumpărătorului,  în conformitate cu prevederile Contractului pe durata Perioadei  de Livrare; „Cantitate Contractata Lunar”- CCL - înseamnă cantitatea contractată pentru fiecare luna a Perioadei de Livrare, conform Anexei 1 la prezentul Contract, care face parte integrantă din Contract. „Cerinţă legală” - orice act cu caracter normativ emis de Parlamentul României, de Guvern sau de Autoritatea competentă; „Culpă” – Incalcare a unei obligatii contractuale savarsita sau produsa fara intentie. Totusi, culpa imbraca forma vinovatiei atunci cand este savarsita cu prevedere (partea prevede rezultatul faptei sale si fara temei apreciaza ca nu se va intampla), sau culpa fara prevedere (cand partea nu prevede rezultatul faptei sale, desi putea si trebuia sa prevada).  „Cumpărător eligibil”- consumatorul de gaze naturale care are dreptul să îşi aleagă furnizorul şi să contracteze direct cu acesta gazele naturale necesare, având acces la reţelele de transport şi/sau de distribuţie; „Daune interese” – compensări sau despăgubiri bănești la care una din părți este obligată în baza prevederilor contactuale, printr-o hotărâre judecătorească, în scopul reparării prejudiciului cauzat. “Data Scadentă” – Data şi/sau datele la care Cumpărătorul se obligă să crediteze contul Vânzătorului cu contravaloarea facturilor emise conform prevederilor Contractului. Dacă acea dată corespunde unei Zile Nelucrătoare, se consideră Ziua Lucrătoare imediat următoare; "Forţa Majoră"- înseamnă orice eveniment sau împrejurare  independentă de voinţa unei Părţi care acţionează (sau a acţionat) ca o persoana diligentă; „Furnizarea de gaze naturale” reprezintă vânzarea-cumpărarea de gaze naturale, în amestec din producţia internă şi din import curent, formate dupăun procent comunicat lunar de A.N.R.E.- G.N. şi include serviciile de transport, distribuţie şi înmagazinare, după caz. „Gaze Naturale” – substanţe minerale combustibile constituite în amestecuri de hidrocarburi naturale acumulate în scoarţa terestră şi care, în condiţii de suprafaţă, se prezintă în stare gazoasă, întrunind proprietăţile fizice şi chimice prevăzute de SR 3317/2003;  „Gaze naturale în amestec” – reprezintă proporţia dintre gazele naturale din producţia internă şi gazele naturale de import, stabilite lunar şi trimestrial de către SNTGN Transgaz S.A. Medias prin  Dispeceratul Naţional de Gaze Naturale Bucureşti, avizate de A.N.R.E.- G.N. „Înmagazinarea de gaze naturale” – este activitatea reglementată realizată de către operatorii licenţiaţi în scopul armonizării variaţiilor sezoniere, zilnice sau orare de consum, cu cantităţile de furnizare şi transport, precum şi pentru scopuri operaţionale şi strategice pe bază de licenţă de înmagazinare. „Operatorul sistemului de transport (OST)” – este SNTGN Transgaz S.A. Medias – prin Dispeceratul Naţional de Gaze Naturale Bucureşti, care întocmente bilanţul surse-consumuri de gaze naturale la nivel naţional, coordonează şi urmăreşte realizarea acestuia. „PCS – (Putere calorifică superioară)” – înseamnă cantitatea de căldură degajata prin arderea completă în aer a unei cantităţi de un metru cub (1 m3) de gaz natural, astfel încât presiunea absolută (1,01325 bar) la care are loc reacţia să rămână constantă, reactanţii şi toate produsele de ardere sunt aduse la aceeaşi temperatură specifică de (25°C); toate aceste produse fiind în stare gazoasă cu excepţia apei formată prin ardere, care este transformată în stare lichidă la 25 ºC. PCS va fi exprimată în MWh/Smc sau MWh/Nmc sau MJ/Smc sau MJ/Nmc sau un multiplu al acestora, conform reglementărilor în vigoare la data livrării. ''Perioada de Livrare'' – PL - înseamnă perioada cuprinsă între prima zi a si ultima zi a lunii (exceptie facand data de incepere si data de incheiere a furnizarii gazelor natural). „Prestator de Servicii" – desemneazăun operatoral reţelei de transport şi distribuţie de gaze naturale; „Preţul Contractual”- (PC) - conţine costul achiziţiei de gaze naturale din producţia internă şi din import, într-o proporţie stabilită pentru fiecare lună de consum de către Autoritatea Competentă, la care se adaugă costurile reprezentând contravaloarea serviciilor de înmagazinare, transport şi distribuţie, după caz. PC nu conţine TVA sau alte taxe, accize şi impozite similare, pe care Cumpărătorul le va plăti de asemenea în cuantumurile prevăzute de legislaţia în vigoare la momentul livrării. PC este agreat de Părţi şi reprezintă preţul ce va fi plătit de Cumpărător Vânzătorului pentru gazele naturale contractate/consumate în baza Contractului; „Preţ Reglementat” (PR) – reprezintă preţul stabilit şi/sau comunicat de Autoritatea Competentă; „Punct de Predare/Preluare” – locul convenit de Părţi în care Vânzătorul predă şi Cumpărătorul preia cantităţile de gaze naturale contractate; „Punctul de Livrare”- staţia sau staţiile de măsură la care Cumpărătorul este conectat în Sistemul de transport/distribuţie. „Sistemul de distribuţie”- înseamnăreţeaua de distribuţie, respectiv ansamblul compus din conducte, instalaţii de reglare-măsurare, aparate şi accesorii, care funcţionează la presiunea de lucru de până la 6 bari inclusiv, cu excepţia instalaţiei de utilizare; „Smc/Nmc” (Metru cub de gaze naturale în condiţii standard/normale)- cantitatea de gaze naturale  care ocupa volumul unui cub cu latura de 1 metru, la temperatura de 15ºC şi presiunea de 1.01325 bar, în conformitate cu prevederile Acordului Tehnic. „Regulamentul de programare, funcţionare şi dispecerizare a Sistemului Naţional de Transport Gaze Naturale - (RPFD-SNTGN)” – regulamentul elaborat de Operatorul S.N.T. (Transgaz S.A. Mediaş) şi aprobat prin Decizia Preşedintelui A.N.R.G.N. Nr.52/2001. „Sistemul Naţional de Transport – SNT – sistemul de transport al gazelor naturale în regim de înaltă presiune, compus din ansamblul de conducte, recipiente, echipamente şi instalaţii aferente, care asigură preluarea gazelor naturale de la producători şi/sau de la furnizorii autohtoni şi/sau străini şi transportul acestora în vedrea livrării în sistemele de distribuţie şi/sau la consumatorii direcţi şi/sau înmagazinării/stocării acestora. „Zi Lucrătoare” - înseamnă orice zi, alta decât Sâmbăta sau Duminica sau orice sărbătoare legală, în care băncile sunt în general deschise pentru operaţiuni în România; „Zi Nelucrătoare”- înseamnă orice zi de Sâmbăta sau Duminica sau orice sărbătoare legală şi în care băncile sunt închise pentru efectuarea oricăror operaţiuni în România;
Cap. III Obiectul contractului

Art. 3

(1) Obiectul Contractului il constituie vanzarea de catre Vanzator si cumpararea de catre Cumparator  a unei cantitati de gaze naturale pentru o perioada determinata, dupa ce Cumparatorul a fost pe deplin informat in ceea ce priveste conditiile prevazute in oferta-tip si in prezentul contract. 
Cap. IV Obligatia de asigurare a furnizarii
Art. 4

(1) Vanzatorul se obliga sa asigure furnizarea de gaze naturale in vederea asigurarii consumului Cumparatorului, in conditiile respectarii aspectelor tehnice obligatorii ale instalatiei de gaze naturale si ale legislatiei incidente.
(2) Obligatia Vanzatorului va fi limitata in mod corespunzator, daca livrarea gazelor naturale de catre Vanzator catre Cumparator a fost intrerupta sau redusa datorita:

a) existentei unui caz de forta majora;

b) culpei Cumparatorului, indiferent daca aceasta se realizeaza prin incalcarea obligatiilor prevazute de prezentul Contract sau prin nerespectarea dispozitiilor legale incidente;

c) reducerii livrarilor la solicitarea OTS, potrivit legislatiei in vigoare, in situatii in care este periclitata siguranta sistemului pentru livrari prin SNT. 

d) reviziilor si/sau reparatiilor anuntate in scris de catre OTS pentru SNT si/sau pentru sistemul de conducte din amonte de Punctul de Livrare;

e) oricarei alte situatii care fac imposibila furnizarea de gaze naturale.

Cap. V Durata Contractului

Art. 5
(1) Prezentul Contract se incheie pe o perioada determinata, un an calendaristic, pentru intervalul 01.09.2021-01.10.2021 din momentul semnarii acestuia de catre Cumparator.
(2) Contracatul se considera prelungit tacit pentru perioade succesive egale cu perioada convenita initial, daca niciuna dintre parti nu transmite celeilalte o notificare scrisa de incetare a contractului cu cel putin 45 (patruzeci si cinci) de zile inainte de expirarea perioadei de valabilitate.  

Cap. VI Predarea/preluarea gazelor naturale, masurarea gazelor naturale 
Art. 6 
(1) Predarea/preluarea gazelor naturale se face la punctul de predare - preluare comerciala, acesta fiind locul unde proprietatea asupra gazelor naturale si riscul platii in cazul pierderilor partiale sau totale trec de la Vanzator la Cumparator.
Art. 7
(1) Masurarea cantitatilor de gaze naturale se face continuu, cu ajutorul contoarelor/sistemelor si echipamentelor de masurare care indeplinesc conditiile prevazute in reglementarile metrologice si sunt agreate de A.N.R.E. Determinarea cantitatilor de gaze naturale si conversia in unitati de energie in Punctul de Predare/Preluare comerciala, se face lunar. La cerere, in conditii bine fundamentate, se poate face trimestrial.
(2) Masurarea cantitatilor de gaze naturale contractate si determinarea puterii calorifice superioare pot fi contestate justificat de catre partea interesata; in acest caz, se va proceda la solutionarea eventualelor petitii ce vor fi adresare Vanzatorului in termen de 30 (treizeci) de zile din momentul sesizarii.
Art. 8
(1) Calitatea gazelor naturale livrate trebuie sa respecte conditiile impuse prin standardele A.N.R.E. Presiunea minima de furnizare ............ bar – (se va completa de Vanzator conform acordului de acces, documentatiei tehnice avizate de operatorul sistemului de distributie/transport). 
(2) Calitatea gazelor naturale va fi atestata, la cerere, pe baza buletinelor de analiza elaborate de laboratoarele de specialitate, Vanzatorul urmand a pune la dipozitie Cumparatorului, sub conditia existentei cererii scrise a acestuia, buletinului de analiza prevazut la alin. (1).  
Cap. VII  Pretul Contractului. Facturare. Conditii si modalitati de plata.

Art. 9
(1) La data incheierii acestui Contract, pretul gazelor naturale ce formeaza obiectul prezentului Contract („pretul contractual”) este de 644,55 / Mwh , care se compune din:
· Pret furnizare gaze naturale 600  lei /MWh 
· Tarif transport   11,00 lei/MWh  

· Tarif distributie 33,55 lei/MWh

*Pretul final cu  TVA 767,01 lei
(2) Prin „pretul gazelor naturale furnizate”, Cumparatorul trebuie sa intelega faptul ca pretul contractual, este constituit din pretul de vanzare al gazelor naturale, tariful reglementat de transport gaze naturale, tariful reglementat de distributie gaze naturale, la care se pot adauga orice alte taxe prevazute de legislatia in vigoare la data facturarii, astfel cum a fost aprobata de A.N.R.E. (Autoritatea Nationala de Reglementare in Domeniul Energiei). Orice modificare a tarifului de distributie, va modifica, in mod identic, pretul contractual. 
(3) Notificarea clienţilor casnici si noncasnici din portofoliul propriu se face cu 30 de zile inainte de aplicarea pretului.

(4) In masura in care, ca urmare a modificarii pretului de achizitie sau a altor conditii economice, Vanzatorul va modifica pretul gazelor naturale sau orice alta prevedere a prezentului Contract, acesta va notifica in scris orice astfel de modificare Cumparatorului, cu cel putin 30 (treizeci) de zile inainte de intrarea in vigoare. In masura in care Cumparatorul nu transmite Vanzatorului refuzul scris de a accepta noile conditii, situatie in care prezentul Contract inceteaza la expirarea preavizului de 30 (treizeci) de zile mentionat mai sus, noile prevederi vor intra in vigoare, iar notificarea initiala a Vanzatorului are efect de act aditional la prezentul Contract.

Art. 10 

(1) Vanzatorul va emite facturile lunar, in baza citirii efective a echipamentului de masurare, iar factura va avea termen de plata 25 (douzecisicinci ) de zile de la data emiterii pentru consumatorii casnici si 15 (cincisprezece) zile pentru consumatorii noncasnici. Facturile vor contine elementele componente ale pretului final, inclusiv cele care sunt reglementate. Acestea pot contine si informatii privind posibilitatea schimbarii Vanzatorului. De asemenea, factura poate contine informatii utile privind posibilitatea depunerii unor petitii adresate emitentului.  
(2) Plata facturilor se face in lei, prin virament bancar sau prin orice instrument de plata legal, agreat de catre Parti potrivit Contractului si in baza facturilor emise de catre Vanzator. Plata se va considera efectuata la data inregistrarii sumelor in contul Vanzatorului, cont care este inscris in factura.  In cazul in care scadenta este o zi nelucratoare, suma facturata va fi achitata in urmatoarea zi lucratoare.

(3) La cererea Cumparatorului, Vanzatorul va pune la dispozitia acestuia documente care vor atesta data incasarii platii in contul sau.

(4) Platile efectuate de catre Cumparator vor fi decontate in ordinea cronologica a scadentei lor (de la cea mai veche catre cea mai recenta), indiferent de indicatia inscrisa pe ordinul de plata. 
(5) Cumparatorul poate solicita de la Vanzator informatii comparative in ceea ce priveste propriul consum, pentru o perioada de maximum 6 luni atunci cand apreciaza ca exista posibilitatea atasarii la factura a unei anexe-program de consum. 
Cap. VIII Raspunderea contractuala

Art. 11

(1)

 Neindeplinirea la termen a obligatiilor de plata a facturii lunare, prevazuta la Art. 9 si Art. 10, atrage:

a) perceperea unor penalitati de intarziere, calculate per zile de intarziere asupra valorii neachitate a facturii lunare egale cu 0,05% pe zi de intarziere, incepand cu ziua imediat urmatoare datei scadente,  pana la achitarea integrala a debitului; 

b) In cazul intreruperii livrarii gazelor, Cumparatorul va fi notificat in acest sens cu minimum 15 (cincisorezece) zile lucratoare inainte de momentul intreruperii; livrarea gazelor va fi reluata in cel mult 24 ore de la momentul efectuarii platii debitului si a costului de reconectare, fara sa existe vreun drept de despagubire al Cumparatorului pentru eventualele pierderi pe care le-ar suferi din aceasta cauza. Costul pentru reconectare, dupa deconectarea generata de culpa Cumparatorului prin neplata debitelor, este de 120 lei (TVA inclus) si se va achita inainte de reconectare.
(2) 

Penalitatile prevazute la pct. (1) alin. a) se vor percepe in baza unei facturi distincte intocmite de catre Vanzator la momentul platii tuturor debitelor. Termenul de plata este acelasi cu cel prevazut pentru facturile lunare, adica de 25 (douazecisicinci) zile de la data emiterii facturii. 

(3) 

Neexecutarea, executarea defectuoasa sau executarea cu intarziere a obligatiilor asumate in prezentul contract, mai putin cele care se incadreaza la pct. (1) litera a), obliga partea in culpa la plata de daune-interese in cuantumul prejudiciului creat, fara ca acest lucru sa afecteze in vreun fel penalitatile de intarziere care constituie sanctiune contractuala de sine statatoare. 

(4) 

Nefurnizarea gazelor naturale in conditiile stabilite in prezentul contract si anexele la acesta, fara culpa din partea Cumparatorului, da dreptul acestuia sa perceapa penalitati de intarziere in cuantum de 0,05% pe zi de intarziere calculate la valoarea ultimei facturi fiscale achitate de catre Cumparator. Penalitatile de intarziere incep sa curga din ziua imediat urmatoare nefurnizarii gazelor naturale in conditiile stabilite si pana la data rezolvarii situatiei intervenite de catre Vanzator.

Cap. IX Taxe si impozite

Art. 12

(1) In baza legislatiei in vigoare, Vanzatorul si Cumparatorul consimt sa isi asume responsabilitatea, determinand si achitand prin plata, toate taxele sau impozitele legale, asa cum sunt ele reglementate, atat de autoritatile statului, cat si de cele care reglementeaza livrarea gazelor naturale in baza prezentului Contract. Fiecare dintre cele doua parti isi va achita obligatiile in raport de sectorul propriu de administrare. 
Cap. X Drepturi si Obligatii

Art. 13 Drepturile si Obligatiile Vanzatorului

(1) Vanzatorul are urmatoarele drepturi:

a) sa incaseze contravaloarea gazelor naturale vandute in baza prezentului Contract;

b) sa limiteze sau sa intrerupa furnizarea gazelor naturale la Cumparator in urmatoarele cazuri:

· pentru remedierea, modificarea, inlocuirea de conducte si instalatii sau orice alta masura imediata de prevenire ori de inlaturare a avariilor constatate in sistemele adiacente de vehiculare a gazelor naturale , in amonte de SNT; 

· la solicitarea scrisa a OST, in situatii de criza (deficit depresiune si/sau debit) care pericliteaza siguranta SNT;

· la solicitarea scrisa a OST, in situatia reviziilor si reparatiilor programate, Vanzatorul  va informa  pe Cumparator prin telefon, e-mail cu cel putin 2 (doua) zile calendaristice inainte;
· neachitarea la termenul scadent de plata a facturilor emise conform prezentului Contract, cu notificare prealabila conform Art. 11 alin (4).

c) sa factureze Cumparatorului cantitatea de gaze naturale livrata si penalitatile - atunci cand este cazul – in conformitate cu prevederile contractuale si sa incaseze contravaloarea acestora;

d) in situatia in care alimentarea cu gazelor naturale a fost intrerupta neplanificat datorita unor situatii de urgenta, Vanzatorul nu este obligat sa notifice intreruperea.
(2) Vanzatorul are urmatoarele obligatii:

a) sa livreze Cumparatorului cantitatile de gaze naturale potrivit prezentului Contract;

b) sa asigure parametrii specificati ai gazelor naturale livrate, asa cum acestia au fost prevazuti in prezentul contract.
c) sa factureze Cumparatorului gazele naturale livrate;

d) sa notifice Cumparatorul cu privire la lucrarile programate/neprogramate de intretinere, reparatii, cuplari/decuplari de tronsoane de conducta, precum si manevrele tehnice programate la punctele fizice de intrare in SNT, dupa cum urmeaza:

i. in situatia in care vehicularea gazelor naturale a fost intrerupta planificat, Vanzatorul va notifica in scris Cumparatorul, in legatura cu perioada de intrerupere si cu privire la data previzionata a reluarii furnizarii, cu cel putin 2 (doua) zile lucratoare inainte de data de intrerupere a acestuia;

ii. atunci cand prestarea serviciului a fost intrerupta neplanificat din cauza unor situatii de urgenta, iar OTS estimeaza ca intreruperea va dura mai mult de 24 (douazeci si patru) ore, Vanzatorul va face demersuri catre OTS pentru urgentarea reluarii furnizarii, oferind, totodata, informatiile necesare, la cerere, Cumparatorilor.
e) sa reia livrarea gazelor naturale catre Cumparator in termen de maxim 24 (douazeci si patru) ore de la data incetarii motivului intreruperii, cu exceptia situatiilor de forta majora, a starii de necesitate si cauzelor de impreviziune.

Art. 14 Drepturile si Obligatiile Cumparatorului

(1) Cumparatorul are urmatoarele drepturi:

a) sa solicite si sa preia cantitatile de gaze naturale, in conformitate cu prevederile prezentului Contract.

b) poate pretinde, in cazul aparitiei unor reduceri sau intreruperi frecvente in livrarea gazelor naturale, intervenite din culpa exclusiva a Vanzatorului, daune. Intotdeauna culpa Vanzatorului trebuie dovedita. 
(2) Cumparatorul are urmatoarele obligatii:

a) sa preia cantitatile de gaze naturale puse la dispozitie de catre Vanzator in conditiile prezentului Contract;

b) sa achite integral si la termen contravaloarea gazelor naturale cumparate in conditiile prezentului Contract;

c) sa plateasca Vanzatorului, in caz de denuntare unilaterala de catre Cumparator sau reziliere din vina Cumparatorului, contravaloarea gazelor naturale nepreluate.
Cap. XI Clauza de confidentialitate

Art. 15

(1) Partile se obliga sa trateze toate informatiile, datele si documentatiile de care au luat cunostinta in timpul si/sau cu ocazia derularii prezentului Contract, ca informatii confidentiale si isi asuma responsabilitatea pentru pastrarea caracterului confidential al acestora.

(2) Sunt exceptate de la prevederile Art. 15 alin. (1) urmatoarele date, documente si informatii:

a)
cele pentru a caror dezvaluire s-a primit acordul prealabil si scris al celeilalte Parti contractante ;

b)
cele care la data dezvaluirii lor sunt de circulatie publica;

c)
cele solicitate de organele abilitate ale statului, in baza unei obligatii legale de informare.

(3) In cazul in care una dintre Parti incalca obligatia de confidentialitate cu privire la prezentul Contract, prin dezvaluirea catre terti neautorizati a unor informatii fara caracter public, va fi obligata la plata de daune catre Partea prejudiciata.

Cap. XII Incetarea Contractului

Art. 16
(1) Prezentul Contract inceteaza la:

a) prin acordul Partilor;

b) in situatia in care Vanzatorul inceteaza sa mai detina autorizatiile/licentele necesare executarii obligatiilor din prezentul Contract;

c) in situatia in care Cumparatorul inceteaza sa mai detina un drept opozabil de folosinta cu privire la locul de consum
d) in cazul in care evenimentele de forta majora (prevazute in art. 19) sau cauze de impreviziune (prevazute in art. 20) impiedica Partile sa isi indeplineasca obligatiile contractuale conform Contractului;

e) prin rezilierea de catre oricare Parte, ca urmare a oricarei neexecutari de catre cealalta Parte a obligatiilor contractuale, fara interventia instantei, fara punere in intarziere si fara alta formalitate prealabila, cu exceptia transmiterii unei notificari scrise de reziliere celeilalte Parti aflate in culpa, cu cel putin 15 (cincisprezece) zile lucratoare inainte de data mentionata in notificare pentru incetarea Contractului. 

f)   prin incetare de drept in caz de faliment sau dizolvare, dupa caz, a partenerului contractual.

g) in situatia prevazuta de art. 9 alin. (4), teza conform careia Cumparatorul nu este de acord cu noile prevederi contractuale si se manifesta in acest sens printr-o notificare scrisa in termen de 30 (treizeci) de zile. 

(2) Incetarea prezentului Contract nu are nici un efect asupra obligatiilor contractuale deja scadente asumate de catre Parti si neexecutate inca.

(3) Cumparatorul are dreptul sa denunte unilateral acest contract cu un preaviz de 20 (douazeci) zile calendaristice. In cazul in care Cumparatorul notifica denuntarea unilaterala, Vanzatorul are dreptul sa amane incetarea Contractului pana la achitarea tuturor datoriilor de catre Cumparator.
Cap. XIII Notificari

Art. 17
(1) Partile convin ca, pe parcursul derularii prezentului Contract, toate notificarile sau comunicarile intre ele sa se faca in scris si sa fie transmise prin fax, scrisoare postala recomandata cu confirmare de primire, ori prin curier la adresele indicate mai jos:

Pentru Vanzator:

Sediul: ROMAN, str. Aprodul Arbore, nr. 2, jud Neamt
Tel./ fax: 0233.740703
E-mail: mihoc_oil@yahoo.com 
Pentru Cumparator:

Domiciliu: ................................................................
telefon contact: .........................................................
E-mail:        ......................................@ ....................
(2) In cazul in care notificarea se face prin intermediul postei, ea va fi transmisa prin scrisoare recomandata, cu confirmare de primire si se considera primita de destinatar la data mentionata de oficiul postal primitor pe aceasta confirmare.

(3) Notificarile verbale nu se iau in considerare de niciuna dintre Parti daca nu sunt confirmate prin intermediul uneia dintre modalitatile prevazute la alineatele precedente.

(4) Schimbarea adresei de corespondenta a oricareia dintre Parti va fi notificata potrivit prevederilor alin. (1) de mai sus cu cel putin 5 (cinci) zile inainte de a deveni efectiva, in caz contrar notificarile urmand a fi considerate valabil comunicate chiar si in situatia mentiunii „destinatar mutat de la adresa” sau similar sau in cazul neridicarii de catre destinatar a documentului.

(5) Clauzele prezentului articol au valoare de domiciliu pentru oricare dintre Parti, in scopul indeplinirii formelor procedurale judiciare de citare si respectiv, de comunicare a actelor de procedura. 
Cap. XIV Modificarea de circumstante

Art. 18
(1)
 In contextul prezentului contract, prin modificare de circumstante se intelege: legiferarea, intrarea in vigoare, modificarea textului sau a interpretarii privind orice cerinta legala, norma, metodologie sau recomandare a unei autoritati ori aplicarea unei noi cerinte legale, norme, metodologii sau recomandari a unei autoritati, care nu erau in vigoare la data semnarii acestui Contract;

(2)  
Modificarea circumstantelor poate include, fara a se limita la:  introducerea unor noi impozite sau taxe, o schimbare a modalitatilor de impunere sau taxare, o majorare/diminuare a oricarora dintre impozitele si taxele existente ori o schimbare a metodologiei avute in vedere la data incheierii prezentului Contract, privind  fundamentarea sau recomandarea si/sau aplicarea  elementelor utilizate la stabilirea Pretului de Vanzare;

(3) 
In cazul in care modificarea de circumstante priveste reglementarea/modificarea unor preturi si/sau tarife care au fost asumate la plata, potrivit Contractului, de catre Cumparator, contractul va fi modificat de drept, de la data avuta in vedere prin actul normativ pentru reglementarea/modificarea preturilor si/sau tarifelor in cauza.

(4) 
Modificarea de drept a contractului, potrivit alin.(3), va putea fi constatata de Parti prin incheierea unui act aditional scris.
(5) 
In celelalte cazuri de modificari de circumstante, partile se obliga sa renegocieze clauzele Contractului afectate de aceasta, in acord cu prevederile actelor normative care stau la baza modificarii de circumstante, in termen de 30 (treizeci) de zile calendaristice de la notificarea intentiei de renegociere de catre partea interesata;

(6) 
Notificarea intentiei de renegociere se va face de catre partea interesata  in termen de 30 (treizeci) de zile calendaristice de la aparitia modificarii de circumstante.

Cap. XV Forta Majora

Art. 19
(1) Cazul de forta majora este acel eveniment viitor, imprevizibil si insurmontabil, care exonereaza de raspundere Partea care il invoca, in cazul neexecutarii partiale sau totale a obligatiilor asumate prin Contract, daca acesta este invocat in conditiile legii.

(2) Partea care invoca un caz de forta majora este obligata sa il notifice celeilalte Parti in termen de 48 (patruzeci si opt) ore de la aparitia evenimentului, urmata de remiterea documentelor justificative in termen de 5 (cinci) zile calendaristice de la aceeasi data; de asemenea, Partea in cauza este obligata sa ia masurile posibile in vederea limitarii consecintelor produse de un asemenea caz.  

(3) Cazurile de Forta Majora vor fi certificate de Camera de Comert si Industrie a Romaniei.

(4) In cazul in care forta majora nu inceteaza in termen de 10 (zece) zile calendaristice, Partile au dreptul sa solicite incetarea de plin drept a Contractului, fara ca vreuna dintre ele sa pretinda daune-interese.

(5) Aparitia unui caz de Forta Majora nu exonereaza Partile de obligatiile scadente pana la data aparitiei cazului de Forta Majora.

Cap. XVI Clauza de impreviziune

Art. 20

(1) 
Prin incheiere prezentului Contract Partile au avut in vedere un cadru economic si legislativ in care derularea acestui Contract sa fie avantajoasa pentru fiecare dintre acestea.

(2)
In conditiile in care evolutia pietei, modificari legislative, unul sau multiple evenimente ar schimba cadrul economic intr-o masura in care executarea prezentului Contract ar deveni pentru oricare dintre Parti total dezavantajoasa si generatoare a unui dezechilibru contractual, Partea afectata poate sa solicite renegocierea Contractului.
(3) 
Conditia obligatorie pentru ca una dintre Parti sa poata opune celeilalte o situatie de impreviziune este ca,  in contextul unor diligente normale si a unui comportament comercial prudent,  aparitia acestei situatii sa fie imposibil a fi prevazuta la momentul incheierii contractului, sau total in afara controlului partii dezavantajate.

(4) 
Partea care solicita protectia prezentei clauze, transmite in scris celeilalte Parti situatia cu care se confrunta si solicita o intalnire in vederea negocierii. Partile se obliga sa se intalneasca si sa discute cu buna credinta problema prezentata, intr-un termen care nu va depasi 30 de zile calendaristice, calculate de la data receptionarii notificarii mentionate mai sus. In masura in care Partile nu ajung la o intelegere sau Partea convocata la discutii refuza in mod nejustificat intalnirea in termenul de 30 de zile prevazut mai sus, Partea aflata in situatie de dificultate poate denunta in mod unilateral prezentului Contract, fara ca Partea cealalta sa poata pretinde daune interese, fara interventia instantei si fara alta formalitate prealabila.
Cap. XVII Legislatia aplicabila

(1) Art. 21

(2) Clauzele prezentului contract se completeaza, in caz de lacuna, cu legislatia romana specifica in vigoare.

(3) Partile convin ca toate neintelegerile rezultate din interpretarea, executarea sau incetarea acestui Contract sa fie rezolvate pe cale amiabila.

(4) In situatia in care, petitiile, solicitarile de despagubiri sau compensatii si orice fel de astfel de drepturi patrimoniale, vor fi solicitate de catre una din parti, in masura in care solutionarea acestora nu se va putea face pe cale amiabila, orice litigiu la care se refera ca si orice litigiu decurgand din sau in legatura cu acest Contract, inclusiv referitor la incheierea, executarea ori desfiintarea lui, se va solutiona de catre instantele competente de la sediul Vanzatorului.

(5) Plangerile depuse de Cumparatori privind interpretarea, executarea sau incetarea prezentului contract vor fi inregistrate la sediul Vanzatorului, urmand a fi repartizate in termen de 10 zile compartimentului juridic. Acesta va analiza petitia si va propune Administratorului solutii care pot sa cuprinda: furnizarea de informatii sau despagubiri, compensatii, diminuari, toate bine argumentate si temeinic justificate. Procedura de solutionare a petitiei nu poate sa depaseasca 3 luni din momentul inregistrarii.
Cap. XVIII. Cesiune

Art. 22

(1) Cumparatorul nu va putea ceda unui tert, in orice mod, in tot sau in parte, drepturile si/sau obligatiile sale decurgand din prezentul Contract (decat cu acordul scris al Vanzatorului), care nu poate fi refuzat nemotivat. Raspunsul acestuia din urma fiind comunicat Cumparatorului in termen de 30 (treizeci) de zile de la data receptionarii notificarii acestuia.
(2) Vanzatorul are dreptul sa cesioneze drepturile sau obligatiile sale catre orice tert, cu conditia notificarii acestei modificari Cumparatorului in termen de cel mult 30 (treizeci) de zile calendaristice de la intrarea in vigoare a cesiunii

Cap. XIX Clauze finale

Art. 23 
(1) In cazul schimbarii formei juridice/reorganizarii judiciare, Partile se obliga sa comunice, in termen de maximum 15 (cincisprezece) zile calendaristice de la aceasta data, modul de preluare a obligatiilor contractuale reciproce.
(2) De asemenea, partile se obliga, angajandu-se una fata de cealalta, sa garanteze detinerea pe toata durata derularii Contractului, a aprobarilor si drepturilor necesare pentru a indeplini obligatiilor stipulate in acesta. 
Art. 24
Fiecare si toate clauzele acestui contract au fost negociate si agreate individual de parti si reprezinta vointa completa si exclusiva a semnatarilor cu privire la obiectul acestui contract, inlaturand orice alta intelegere verbala anterioara sau ulterioara incheierii sale. Prin semnarea prezentului Contract, Partile declara in mod expres ca au citit, inteles si sunt pe deplin de acord cu toate prevederile Contractului, cu toate drepturile si obligatiile, inclusiv cele atipice, asumandu-si-le, fără a se considera că acestea au fost încheiate în condiții dezavantajoase pentru oricare dintre Parti. Totodată, prin semnarea prezentului contract, Cumpărătorul recunoaște că a fost informat, în amănunt, cu privire la clauzele integrale ale ofertei-tip ce i-au fost propuse, respectiv: pretul si componentele acestuia, durata contractului, posibilitatea de reziliere a contractului din initiativa Cumparatorului, incetarea, suspendarea si renuntarea la furnizarea gazelor naturale si a Contractului. De asemenea, Cumparatorul recunoaste ca a fost informat de conditiile si posibilitatile de reinnoire, prelungire si incetarea prestarii serviciului, cat si a termenelor si a conditiilor de denuntare unilaterala, precum si modalitatea in care a acceptat oferta si documentele adiacente necesare. 
Art. 25
Prezentul Contract a fost intocmit astazi, ............................, in 2 (doua) exemplare originale, cate unul pentru fiecare Parte si isi produce efectele incepand cu data semnarii.
        VANZATOR 





CUMPARATOR

    MIHOC OIL S.R.L.                                                                         
     
Andreea Firastrau Mihoc                                                                      ........................................................
     Administrator

NOTĂ DE INFORMARE


MIHOC OIL S.R.L., cu sediul social în Sat Leghin, Comuna Pipirig, jud. Neamt, înregistrată înregistrată la Oficiul Registrului Comerţului Neamt sub nr. J27/95/1996, cod unic de înregistrare RO 8137551, cont trezorerie: RO93TREZ4915069XXX008151, deschis la Trezoreria Piatra Neamt, cont bancar nr. RO42BRDE280SV62231662800, deschis la BRD Roman, titular al Licenţei nr. 1871/18.10.2013 de operare a sistemului de distribuţie a gazelor naturale, reprezentată legal în vederea semnării prezentului contract prin Andreea Firastrau Mihoc, 
1. Respectăm dispozițiile legale privitoare la protecția datelor cu caracter personal și punem în aplicare măsuri tehnice și organizatorice de protejare a tuturor operațiunilor privitoare în mod direct sau indirect la datele cu caracter personal, care previn prelucrările neautorizate sau ilegale, precum și pierderile sau distrugerile accidentale sau ilegale. 
2. Avem grijă să respectăm normele europene din Regulamentul 679/2016 care se aplică oricărui operator de date sau imputernicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. 

3. Prelucrăm numele și prenumele dumneavoastră, datele de contact (numărul de telefon, adresa de e-mail), domiciliul și codul numeric personal, seria și numărul actului dvs de identitate, furnizate de către dvs pentru:

- Îndeplinirea obligațiilor fiscale legate de plata contravalorii facturii de gaze naturale;

  - Punerea la dispoziția dvs. a informațiilor necesare bunei desfășurări a contractului.

Așadar, prelucrăm numărul dumneavoastră de telefon și adresa dumneavoastră de e-mail, precum și adresa de facturare pentru comunicarea cu dumneavoastră. Acestea vor fi păstrate pe întreaga durată a desfășurării relațiilor contractuale.

4. Nu utilizăm datele cu caracter personal pentru prelucrare automatizată și nici pentru realizarea de profile. Nu luăm niciodată decizii automate cu privire la dumneavoastră. Utilizăm mijloace tehnice pentru stocarea datelor în condiții de securitate. Nu prelucrăm date în scopuri secundare incompatibile cu scopurile pentru care le-am colectat!

5. Datele cu caracter personal schimbate între noi și dvs nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, noi, S.C. MIHOC OIL S.R.L, vom lua toate măsurile tehnice și, în special, organizatorice necesare, în ceea ce priveşte obligațiile asumate în virtutea legislației naționale și europene aplicabile în materie de procesare a datelor cu caracter personal. Astfel,

· vom împiedica persoanele neautorizate să obțină acces la sistemele de prelucrarea datelor pe care noi le utilizăm.

· vom preveni utilizarea fără autorizație a sistemelor de prelucrare a datelor;

· ne vom asigura că persoanele care au dreptul să utilizeze un sistem de prelucrare a datelor au acces numai la datele pe care sunt în deplin drept să le aibă și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării.

· ne vor asigura că datele cu caracter personal nu pot fi citite, copiate, modificate sau eliminate fără autorizație;

· ne vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu legislația în vigoare;

· ne vom asigura că datele cu caracter personal sunt protejate de distrugere sau pierdere accidentală;

6. Datele dvs personale nu vor fi întrebuințare decât pentru realizarea intereselor dvs legitime. Datele care nu mai sunt necesare, vor fi șterse.

7. Beneficiați de dreptul de acces, intervenție, rectificare și portare cu privire la datele pe care ni le furnizați, să limitați prelucrarea realizată de noi, dacă va fi cazul și, totodată, puteți chiar să solicitați ștergerea datelor. Menționăm că intervenția asupra datelor pe care ni le furnizați poate fi de natură să împiedice executarea obligațiilor noastre. Dacă sunteți nemulțumiți, vă puteți adresa ANSPDCP (Autoritatea Națională de Supraveghere a Prelucrării Datelor cu Caracter Personal).

Subsemnatul ......................................................, astazi, ........................., am luat cunoștință și am înțeles deplin informarea.


